[{"text_idx": "#000000", "text": "HafanCrwydro'r ardalCerddedGweithgareddau awyr agoredLleoedd i ymweld a\u0302 nhwBywyd GwylltGwyliau a digwyddiadauChwedlauBwyd a diodLleoedd i arosCyrraedd yma a theithioBeth rydym yn ei wneudArchif prosiectProsiectauBusnes a IeuenctidProsiect Gwennol DduProsiect gwrtaith gwyrdd lluosflwyddGGLl- Tudalen thyfwyrTyfu DyfiFfermio Cymysg - hanesion a'r dyfodolTi Bia'r BiosfferAddysgYmchwilUNESCO BiosfferBiosffer DyfiBeth yw Biosffer?Sut mae'n gweithioDogfennau yr Adolygiad CyfnodolMapiau a chynlluniau rheoliOrielCymerwch ranTwristiaeth - DBTAAddysg - DBEGWynebau\u2019r BiosfferDewch yn gefnogwrArwyddwch y siarterCysylltu a\u0302 niMore"}, {"text_idx": "#000001", "text": "CerddedGweithgareddau awyr agoredLleoedd i ymweld a\u0302 nhwBywyd GwylltGwyliau a digwyddiadauChwedlauBwyd a diodLleoedd i arosCyrraedd yma a theithio"}, {"text_idx": "#000002", "text": "Beth rydym yn ei wneud"}, {"text_idx": "#000006", "text": "Cerdded yn y Biosffer Dyfi"}, {"text_idx": "#000007", "text": "Mae yma nifer o warchodfeydd natur pwysig, gwastadedd glaswellt gwlyb, morfeydd heli, coetiroedd hynafol, llynnoedd, llwybrau cenedlaethol, llwybrau arfordirol a mynyddoedd i\u2019w chwilota ... a hyn i gyd o fewn Biosffer Dyfi."}, {"text_idx": "#000008", "text": "Does dim rhyfedd felly bod bywyd gwyllt yn ffynnu yma. Gellir gweld dolffiniaid trwynbwl o draethau Aberystwyth; mae gweilch y pysgod yn magu yng Nghors Dyfi; mae\u2019r bod tinwen, yr hebog tramor a\u2019r cudyll bach yn hela yng Nghors Fochno, mae pibyddion coesgoch a chornchwiglod yn magu yng ngwarchodfa RSPB Ynys-hir ac os ydych yn ffodus iawn gallwch gael cip ar loy\u0308nnod byw prin yng ngwarchodfa natur coetir Abercorris."}, {"text_idx": "#000011", "text": "Pam na fentrwch chi allan i archwilio tirweddau bendigedig Biosffer Dyfi! Prosiect yw Darganfod Dyfi sydd wedi gwella a chodi arwyddion ar gyfres o lwybrau troed a llwybrau march trwy\u2019r holl Fiosffer. Mae ar gael yn rhad ac am ddim ar ffurf pecyn o daflenni cerdded, a gallwch hefyd lawrlwytho\u2019r rhain isod."}, {"text_idx": "#000012", "text": "Map o deithiau cerdded \u2013 cliciwch y map i lawrlwytho\u2019r teithiau"}, {"text_idx": "#000013", "text": "Fideo byr am gerdded yn yr ardal"}, {"text_idx": "#000014", "text": "Dathlwch hanes diwylliannol a naturiol Cymru ar hyd 135 milltir Llwybr Glyndw\u0302r. Chwilotwch dir amaeth bryniog, gweundir agored, coedwigoedd, llynnoedd a chronfeydd dwr ac ail-fyw anturiaethau Owain Glyndw\u0302r."}, {"text_idx": "#000015", "text": "Mae Llwybr Glyndw\u0302r yn mynd a\u0302 chi i rai o\u2019r\nnodweddion tirwedd gorau yng Nghymru, yn cynnwys Bryniau Maesyfed a\u2019u tawelwch, glannau Cronfa Ddwr Clywedog a Phumlumon dan ei orchudd o rug. Mae golygfeydd trawiadol dros Gadair Idris, Llyn Efyrnwy, Mynyddoedd Cambria a\u2019r Golfa. Mae\u2019r llwybr yn cyr- raedd ei fan uchaf ar Foel Fadian (1530troedfedd/510m), ac oddi yno ar ddiwrnod clir mae\u2019r golygfeydd yn yme- styn allan ar hyd yr urddasol ddyffryn Dulas i Fachynlleth a\u2019r mo\u0302r."}, {"text_idx": "#000016", "text": "Mae\u2019r Llwybr hwn yn mynd a\u0302 chi trwy dir amaethyddol go iawn. Un o brif atyniadau\u2019r Llwybr yw\u2019r hyfrydwch o gerdded trwy dir sy\u2019n cael ei weithio; \u2019does dim yn artiffisial ynglyn a\u0302\u2019r dirwedd yma."}, {"text_idx": "#000017", "text": "O fewn ardal Biosffer Dyfi mae Llwybr Arfordir Cymru\u2019n ymestyn o Aberystwyth i Ynyslas, a gellir ei gerdded fesul rhan neu os ydych yn teimlo\u2019n anturus beth am fentro\u2019r holl ffordd! O\u2019r llwybr troed sy\u2019n rhedeg ar hyd y clogwyni, Cors Fochno a\u2019r traethau mae yna olygfeydd syfrdanol, bywyd gwyllt a bywyd mo\u0302r, yn cynnwys dolffiniaid trwynbwl a brain coesgoch."}, {"text_idx": "#000018", "text": "9.5 cilomedr / 6 milltir"}, {"text_idx": "#000019", "text": "Dyma ddarn diddorol a heriol o\u2019r Arfordir Treftadaeth ac mae angen cryn dipyn o ddringo mewn mannau. Wrth gerdded o orsaf i orsaf, gallwch ddod no\u0302l ar\ny tre\u0302n os byddwch wedi blino."}, {"text_idx": "#000021", "text": "Ceir dau hanner tra gwahanol i\u2019r rhan hon o\u2019r llwybr, gyda\u2019r rhan o Aberystwyth i\u2019r Borth yn Arfordir Treftadaeth heriol ond poblogaidd, a\u2019r rhan rhwng\ny Borth ac Ynys-las yn gwbl wastad, a\u2019r rhan helaeth o\u2019r llwybr yn mynd ar hyd ymyl Cors Fochno."}, {"text_idx": "#000022", "text": "Gyda llawer o riwiau mawr, dyma ran digon anodd o Lwybr yr Arfordir. Yn Wallog, gallwch weld Sarn Cynfelin yn ymestyn i\u2019r mo\u0302r pan fo\u2019r llanw ar drai."}, {"text_idx": "#000023", "text": "Mae\u2019rhan fer hon o Lwybr yr Arfordir yn mynd dros\nGraig Glais, lle gallwch fwynhau golygfeydd eang o Fae Ceredigion ac Aberystwyth, cael paned yn y caffi a gweld siambr dywyll fwya\u2019r byd. Wrth fynd i\u2019r gogledd o Aberystwyth, gallwch ddefnyddio rheilffordd y graig os nad ydych am straffaglu i fyny\u2019r rhiw serth."}, {"text_idx": "#000024", "text": "7.9 cilomedr / 4.9 milltir"}, {"text_idx": "#000025", "text": "Aiff y trywydd heibio\u2019r Borth ychydig uwchben y marc penllanw, gan fynd tua\u2019r mewndir wrth gyrraedd y nifer helaeth o argorau ar y traeth ysblennydd ar y ffordd i Ynys-las. Yna mae\u2019n dilyn arglawdd Afon Leri, lle gallwch fwynhau golygfeydd dros Gors Fochno. Pan fo\u2019r mo\u0302r ar drai, neu os ydych yn arbennig o heini, gallwch gerdded y rhan hon i gyd ar y traeth."}, {"text_idx": "#000026", "text": "Llwybrau Cerdded yn ardal Dinas Mawddwy"}, {"text_idx": "#000028", "text": "Teithiau cerdded sain Afon Leri"}, {"text_idx": "#000029", "text": "Mae\u2019r gyfres hon o deithiau tywysedig yn eich arwain o lygad yr Afon Leri i\u2019r mo\u0302r. Adroddir hanes yr ardal, ei diwylliant a\u2019i chwedlau. Mae pob taith yn eich cyflwyno i ran wahanol o Gwm Eleri. Mae 4 taith gerdded ar gael yn y Gymraeg a\u2019r Saesneg"}, {"text_idx": "#000030", "text": "Lawrlwythwch neu wrando ar daith gerdded 1 yn y Gymraeg: Craigypistyll i\u2019r Bontgoch ar lan afon Leri."}, {"text_idx": "#000031", "text": "Lawrlwythwch neu wrando ar daith gerdded 2 yn y Gymraeg: Bontgoch i Tal-y-bont ar lan afon Leri."}, {"text_idx": "#000033", "text": "Lawrlwythwch neu wrando ar daith gerdded 4 yn y Gymraeg: Do\u0302l-y-bont i Ynyslas ar lan afon Leri."}]